Turre (chacos)

Le turre es un pecia de chacos que resimila un turre de castello. In le position initial, cata jocator ha duo turres, un in cata angulo inferior.

Movimento

Le turre se move sempre in avante, a retro o lateralmente. Illo pote prender un pecia del adversario si iste es super un quadrato ubi le turre pote mover se. Illo non pote saltar supra altere pecias.

De plus, le turre pote exequer un movimento special appellate roc: le turre se move super le columna f si illo es initialmente super le columna h, o super le columna d si illo es initialmente super le columna a, durante que le rege se move per duo casos verso le position initial del turre.

Valor

Le turre ha un valor de cinque punctos. Duo turres es considerate tanto forte como un dama o, alicun vices, plus forte. Le facto de perder un turre in cambio de un pecia minor (episcopo o cavallo) se dice perder le qualitate.

Categoria:Pecias de chacos